Nr. C 188/10 De Europæiske Fællesskabers Tidende 14.7.83 
II 
(Forberedende retsakter) 
KOMMISSIONEN 
Ændret forslag til Rådets forordning (EØF) om tildeling af midler til stimulering af visse 
kategorier af investeringer i rationel udnyttelse af energi (') 
(Forelagt Rådet af Kommissionen i henhold til artikel 149, andet afsnit, i EØF-traktaten 
den 22. juni 1983) 
RÅDET FOR DE EUROPÆISKE 
FÆLLESSKABER HAR -
under henvisning til traktaten om oprettelse af Det 
europæiske økonomiske Fællesskab, særlig artikel 
235, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Ifølge traktatens artikel 2 har Fællesskabet til opgave 
at fremme en harmonisk udvikling af den økonomiske 
virksomhed i Fællesskabet som helhed, en varig og 
afbalanceret ekspansion og en øget stabilitet; 
det er i denne forbindelse bydende nødvendigt for 
Fællesskabet at sprede energiforsyningskilderne og 
erstatte olie med andre energikilder; 
i denne forbindelse er det endvidere vigtigt at 
omstrukturere energi-efterspørgslen, hvilket vil kunne 
medføre en betydelig og varig mindskelse af de 
begrænsninger, som en stadig alt for høj energi­
afhængighed lægger på Fællesskabets økonomiske 
aktivitet; 
der kan kun opnås en tilstrækkelig omstrukturering af 
energi-efterspørgslen, hvis der i Fællesskabet som 
helhed foretages betydeligt større investeringer end 
hidtil; 
som situationen er i dag tøver mange interessenter 
med at investere, bl. a. på grund af den betydelige 
usikkerhed, der hersker omkring såvel de økonomiske 
som de energimæssige fremtidsudsigter; 
O EFT nr. C 285 af 30. 10. 1982, s. 5. trods nationale stimulerende foranstaltninger har 
energi-investeringerne i Fællesskabet navnlig invester­
ingerne i rationel udnyttelse af energi ikke været 
tilstrækkeligt omfattende (0,4 % af BNP i 1980); 
derfor er det vigtigt, at Fællesskabet som sådan 
desuden aktivt støtter investeringer i rationel udnyt­
telse af energi; 
på dette område har visse kategorier af investeringer 
en helt speciel betydning for virkeliggørelsen af den 
energimæssige målsætning, herunder navnlig spred­
ning af energikilderne og omstrukturering af energi­
efterspørgslen, og således stor betydning for 
samfundet som helhed; 
det drejer sig således om investeringer, som vil mulig­
gøre enten udnyttelse af spildvarme fra visse indu­
strier samt anvendelse af affald, eller øget anvendelse 
af fast brændsel til fjernvarmeproduktion; 
det drejer sig endvidere om investeringer, som vil 
sætte virksomhederne i stand til hurtigere at udskifte 
oliefyrede anlæg med kulfyrede anlæg; 
det drejer sig ligeledes om investeringer, der vil gøre 
det muligt at udbygge faciliteterne til behandling af 
kul for under fordelagtige økonomiske vilkår at 
kunne opfylde specifikationerne for opvarmningsen-
heder, som er spredt beliggende og af forskellig stør­
relse samt kræver forskellige typer brændsel; 
det drejer sig endelig om investeringer i udnyttelse af 
by-, landbrugs- og industriaffald samt biprodukter fra 
landbruget; 
forpligtelsen til at foretage disse kategorier af investe­
ringer vanskeliggøres af økonomiske og finansielle 
hindringer, der opstår på grund af usikkerhed 
omkring den fremtidige udvikling i energipriserne, 
den lange tilbagebetalingsperiode, der generelt er 
nødvendig for investeringer, omkostninger til udstyr, 
høje og ustabile rentesatser, grænser for kommercielle 
virksomheders arbejdskapital og budgetmæssige 
14.7.83 De Europæiske Fællesskabers Tidende Nr. C 188/11 
begrænsninger, hvilket hæmmer virksomheden i visse 
organisationer, navnlig for lokale myndigheders 
vedkommende; 
det er nødvendigt at sætte Fællesskabets egne låne­
instrumenter ind på at lette gennemførelsen af 
investeringsprojekter i de fire ovenfor beskrevne kate­
gorier, som hidtil har været bremset af de tidligere 
nævnte hindringer og usikkerhedsmomenter; 
i tilslutning til disse lån og eventuelt som supplement 
til andre stimuleringer fra medlemsstaternes og 
Fællesskabets side vil tildeling af en specifik stimule­
ring over De europæiske Fællesskabers budget kunne 
udløse eller fremskynde beslutningerne om investe­
ring; 
i denne forbindelse bør investorer, der er ydet lån til i 
medfør af EKSF-traktatens artikel 54, ligeledes kunne 
drage fordel af denne stimulering; 
sådanne investeringer vil desuden kunne have en ikke 
ubetydelig gunstig virkning på den økonomiske og 
industrielle aktivitet, virksomhedernes konkurrence­
evne og dermed beskæftigelsen; 
den påtænkte støtte fra Fællesskabets side må ikke 
ændre konkurrencebetingelserne på en måde, som er 
uforligelig med principperne i traktatens bestemmelser 
herom; 
traktaten indeholder ikke den fornødne hjemmel 
hertil — 
UDSTEDT FØLGENDE FORORDNING: 
Artikel 1 
Til stimulering af investeringer i en af de nedenfor 
anførte fire kategorier, hvortil der er ydet enten lån 
fra Den europæiske Investeringsbank med dens egne 
midler, lån i medfør i Rådets afgørelser om bemyndi­
gelse af Kommissionen til at optage lån i forbindelse 
med det nye fællesskabsinstrument eller lån i medfør 
af EKSF-traktatens artikel 54, kan der ydes særlig 
støtte i form af rentegodtgørelse. 
1. Investeringer vedrørende produktion af fjernvarme 
på basis af spildvarme fra industrien samt fast 
brændsel og residualbrændsel samt til kombinerede 
kraft-varmeanlæg, der kan udnytte spildvarmen fra 
eksisterende kraft- og industrianlæg. 2. Investeringer vedrørende omstilling af industriens 
oliefyrede anlæg til fast brændsel som kul, brunkul 
og tørv. 
3. Investeringer vedrørende faciliteter til behandling 
af fast brændsel til andre brugere end kraft- og 
koksværker, herunder forgasning, granulering og 
blanding af olie og vand. 
4. Investeringer vedrørende energimæssig udnyttelse 
af by-, landbrugs- og industriaffald samt bipro­
dukter fra landbruget. 
Artikel 2 
Med forbehold af godkendelse af det lån, hvortil 
rentegodtgørelsen ydes, træffer Kommissionen afgø­
relse om, hvorvidt der kan ydes rentegodtgørelse til 
projekterne, efter følgende retningslinjer: 
— investeringen skal være i overensstemmelse med 
Fællesskabets energimålsætning; 
— investeringen skal vedrøre tilstrækkeligt gennem­
prøvede og højtydende teknologier; 
— investeringen skal være i overensstemmelse med 
bestemmelserne i traktaten og den afledte ret, 
navnlig på konkurrenceområdet, samt med Fælles­
skabets regler og politik på de pågældende 
områder. 
Artikel 3 
1. Uden at tilsidesætte bestemmelsen i artikel 5, 
stk. 2, fastsættes størrelsen og varigheden af den i 
artikel 1 omhandlede rentegodtgørelse således: 
— 3 % om året over 10 år for kategori 1, 
— 3 % om året over 5 år for kategori 2, 3 og 4. 
2. Hvis rentegodtgørelsen ydet til EKSF-lån, udbe­
tales beløbet direkte til investoren. I alle øvrige 
tilfælde udbetales det til EIB. 
3. / tilfælde, hvor Kommissionen og EIB anser det 
for hensigtsmæssigt, kan rentegodtgørelsen helt eller 
delvist kapitaliseres med henblik på at udsætte beta­
linger af hovedstol og/eller renter i indtil to år. 
Artikel 4 
Indgivelse - af ansøgning om rentegodtgørelse samt 
udbetaling og administration af rentegodtgørelserne 
sker efter de regler og fremgangsmåder, der gælder 
for hver af de i artikel 1 omhandlede låneinstru­
menter. 
Nr. C 188/12 De Europæiske Fællesskabers Tidende 14.7.83 
Artikel 5 
Den i artikel 1 omhandlede særlige støtte kan kumu­
leres: 
1. med rentegodtgørelser til visse lån ydet i forbin­
delse med det europæiske monetære system og 
med støtte fra Regionaludviklingsfonden, 
2. med rentegodtgørelser, der eventuelt er ydet i 
medfør af EKSF-traktatens artikel 54; i så fald 
begrænses rentegodtgørelser ydet i henhold til 
denne forordning til 2 % om året over 5 år, 
3. med national støtte ydet under vilkår, der fast­
sættes nærmere af Kommissionen. 
Artikel 6 
Beløbene for rentegodtgørelser, der ydes i henhold til 
denne forordning, udbetales af Kommissionen med de bevillinger, der til dette formål er opført på De 
europæiske Fællesskabers almindelige budget. 
Artikel 7 
1. Gennemførelsesbestemmelserne for denne 
forordning vedtages af Kommissionen. 
2. Med hensyn til disse rentegodtgørelser, bortset 
fra rentegodtgørelser, der i henhold til denne forord­
ning er ydet i forbindelse med EKSF-lån, indgås en 
samarbejdsaftale mellem Kommissionen og Den euro­
pæiske Investeringsbank. 
Artikel 8 
Denne forordning træder i kraft den 1. januar 1983 
og gælder indtil den 31. december 1987. 
Denne forordning er bindende i alle enkeltheder og 
gælder umiddelbart i hver medlemsstat.